CELEX: 62009CA0137
Language: et
Date: 2010-12-16 00:00:00
Title: Kohtuasi C-137/09: Euroopa Kohtu (teine koda) 16. detsembri 2010 .aasta otsus (Raad van State eelotsusetaotlus — Madalamaad) — Marc Michel Josemans versus Burgmeester van Maastricht (Teenuste osutamise vabadus — Kaupade vaba liikumine — Diskrimineerimise keelu põhimõte — Kohaliku avaliku võimukandja meede, mis lubab kanepikohvikuid külastada ainult Madalmaade elanikel — Niinimetatud „pehmete” narkootikumide turustamine — Alkoholivabade jookide ja toidu turustamine — Eesmärk võidelda narkoturismi ja sellega kaasnevate probleemidega — Avalik kord — Rahvatervise kaitse — Ühtsus — Proportsionaalsus)

19.2.2011   
            
            
               ET
            
            
               Euroopa Liidu Teataja
            
            
               C 55/6
            
         Euroopa Kohtu (teine koda) 16. detsembri 2010.aasta otsus (Raad van State eelotsusetaotlus — Madalamaad) — Marc Michel Josemans versus Burgmeester van Maastricht
   (Kohtuasi C-137/09) (1)
   
   (Teenuste osutamise vabadus - Kaupade vaba liikumine - Diskrimineerimise keelu põhimõte - Kohaliku avaliku võimukandja meede, mis lubab kanepikohvikuid külastada ainult Madalmaade elanikel - Niinimetatud „pehmete” narkootikumide turustamine - Alkoholivabade jookide ja toidu turustamine - Eesmärk võidelda narkoturismi ja sellega kaasnevate probleemidega - Avalik kord - Rahvatervise kaitse - Ühtsus - Proportsionaalsus)
   2011/C 55/09
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Hageja: Marc Michel Josemans
   
      Kostja: Burgemeester van Maastricht
   
      Ese
   
   Eelotsusetaotlus — Raad van State — EÜ artiklite 12, 18, 29 ja 49 tõlgendamine — Narkoturism – Kohaliku omavalitsuse õigusakt, mis keelab mitteresidentidel juurdepääsu kanepikohvikutesse, kus müüakse uimasteid — Avalik kord — Erinev kohtlemine
   
      Resolutsioon
   
   
               1.
            
            
               Kanepikohviku omanik, kes turustab narkootilisi aineid, mis ei kuulu majandusringlusse, mille üle teostavad pädevad ametivõimud ranget järelevalvet, tagades, et neid kasutatakse meditsiinilisel ja teaduslikul otstarbel, ei või tugineda EÜ artiklitele 12, 18, 29 või 49, et vaidlustada niisugust kohaliku omavalitsuse õigusnormi nagu põhikohtuasjas käsitlusel, mis keelab niisugustesse autustesse siseneda isikutel, kelle elukoht ei ole Madalmaades. Nendes samades asutustes alkoholivabade jookide ja toidu turustamise osas võib kanepikohviku omanik tugineda EÜ artiklile 49 jj
            
         
               2.
            
            
               EÜ artiklit 49 tuleb tõlgendada nii, et niisugune õigusnorm nagu põhikohtuasjas käsitlusel kujutab endast piirangut EÜ asutamislepinguga tagatud teenuste osutamise vabadusele. See meede on siiski õigustatud eesmärgiga võidelda narkoturismi ja sellega kaasnevate probleemidega.
            
         
      (1)  ELT C 141, 20.6.2009.